Source: https://finlex.fi/fi/laki/alkup/1987/19870212
Timestamp: 2020-05-29 14:00:48+00:00
Document Index: 7907534

Matched Legal Cases: ['§ 20', '§2', '§9', '§10', '§11', '§13']

Asetus rikosvahinkojen korvaamisesta valtion… 212/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 212/1987
212/1987
Oikeusministerin esittelystä muutetaan rikosvahinkojen korvaamisesta valtion varoista 1 päivänä maaliskuuta 1974 annetun asetuksen (198/74) 1, 2, 9 ja 10§, 11§:n 1 momentti sekä 13§,
sellaisina kuin niistä ovat 1 § 20 päivänä tammikuuta 1984 annetussa asetuksessa (64/84) ja 10 § osittain muutettuna mainitulla asetuksella, näin kuuluviksi:
Rikosvahinkojen korvaamisesta valtion varoista annetun lain (935/73) mukaisen korvauksen hakemista varten valtiokonttori vahvistaa hakemuslomakkeen kaavan. Lomakkeita saa maksutta valtiokonttorilta, valtiokonttorin asiamieheltä, paikallispoliisilta sekä Suomen diplomaattisesta ja konsuliedustustosta.
Valtiokonttorin asiamies ottaa vastaan korvaushakemuksia ja toimittaa ne valtiokonttorille sekä suorittaa muut korvausasiaan liittyvät valtiokonttorin määräämät tehtävät.
Rikosvahinkojen korvaamisesta valtion varoista annetun lain 14§:n 2 momentissa tarkoitetun rikosvahinkolautakunnan tehtävänä on valtiokonttorin pyynnöstä antaa lausuntoja periaatteellisesti tärkeissä kysymyksissä, jotka koskevat korvauksen myöntämistä mainitun lain nojalla.
Valtiokonttorin on aina pyydettävä rikosvahinkolautakunnan lausunto rikosvahinkojen korvaamisesta valtion varoista annetun lain 8 a§:n nojalla tehdystä hakemuksesta, paitsi jos hakemus jätetään tutkimatta tai heti hylätään taikka lausunnon pyytämistä on muutoin pidettävä asian ratkaisemisen kannalta tarpeettomana.
Lautakunnassa on viisi jäsentä, joista oikeusministeriö määrää yhden puheenjohtajaksi ja yhden varapuheenjohtajaksi. Kullakin jäsenellä on henkilökohtainen varamies. Lautakunnassa tulee olla edustettuna vahingonkorvausoikeuden, vakuutustoiminnan, sosiaalivakuutuslainsäädännön ja oikeuskäytännön asiantuntemus. Lautakunta asetetaan neljäksi vuodeksi kerrallaan.
1 §2 §9 §10 §11 §13 §